मजदूरों का इंटरनेट उपयोग के लिए हाेगा प्रशिक्षण : रेड्डी
उदयपुर| दत्तोपंतठेंगड़ी राष्ट्रीय श्रमिक शिक्षा एवं विकास बोर्ड, श्रम एवं रोजगार मंत्रालय के राष्ट्रीय चेयरमैन के लक्ष्मा रेड्डी ने कहा कि डिजिटल इंडिया के तहत मजदूरों को जागरूक करने के लिए प्रत्येक जिला स्तर पर इंटरनेट उपयोग के लिए प्रशिक्षण दिया जाएगा। इसके लिए प्रस्ताव बनाकर केन्द्र सरकार को भेज दिया गया है। साथ ही जिन जिलों में श्रम और रोजगार के सेंटर नहीं है, वहां भी खोलने के प्रयास चल रहे हैं। उन्होंने शुक्रवार को सेवाश्रम स्थित कनक होटल में हित-धारकों की बैठक ली जिसमें श्रमसंघ प्रतिनिधियों, स्वयंसेवी संस्थाएं के पदाधिकारी उपस्थित थे। उन्होंने बोर्ड के कार्यों का विवरण देते हुए बोर्ड के समक्ष चुनौतियों की चर्चा कर दिशा-निर्देश दिए। क्षेत्रीय सलाहकार समिति बोर्ड के एक्स चेयरमैन केएस मोगरा ने मांग की कि श्रमिक शिक्षा योजना पर भारत सरकार एक अधिनियम लाकर इसे कानूनी दर्जा दें, जिससे चुनौतियों को सही रूप से सुलझाया जा सकता है।
भारतीय मजदूर संघ के राजस्थान प्रदेश अध्यक्ष विजय सिंह चौहान ने कहा कि मजदूर और किसान की संख्या को देखते हुए राजस्थान में ब्लॉक और तहसील स्तर पर श्रमिक शिक्षा का विस्तार किया जाए।
लक्ष्मा रेड्डी
hin_Deva hin_Deva hin_Deva mai_Deva